Austrocyphon

***Austrocyphon*** er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

## Utseende
Små, ovale, vanligvis ganske flate biller. De kan kjennes på at antennene er trådformede, brystskjoldet (pronotum) er ganske kort og kroppen vanligvis dekket av korte hår. **Hodet** er gjerne noe nedbøyd og knapt synlig ovenfra. Langs sidene går et par skarpe kinn-lister. Antennene er 11-leddete, trådformede og når omtrent til bakkanten av brystskjoldet. **Brystskjoldet** (pronotum) er ganske kort og mye bredere enn langt. **Dekkvingene** er vanligvis avflatet midt på, sett ovenfra ovale eller jevnbrede, tre til åtte ganger så lange som pronotum. De mangler tydelige punktrekker. **Beina** er temmelig tynne og skjøre (faller lett av), noen har fortykkede baklår og lange sporer på bakleggen. **Larvene** er avflatede, skrukketroll-lignende, bakkroppen langt tilspisset. De skiller seg fra andre billelarver ved at de har lange, flerleddete antenner. De kryper på bunnen og på vannplanter, svømmer ikke.

## Levevis
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. 

## Utbredelse
Artene lever i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien hår- og dvergbiller, Eucinetoidea (=Scirtoidea)
**** Familien hårbiller, Scirtidae (=Elodidae, Helodidae)
***** Underfamilien Scirtinae (=Cyphoninae)
****** Slekten ***Austrocyphon*** Zwick, 2013 
### Liste over artene

* *[[Austrocyphon acaciae]]* Zwick, 2013
* *[[Austrocyphon aculeatus]]* Zwick, 2013
* *[[Austrocyphon acustropicus]]* Zwick, 2013
* *[[Austrocyphon adelaidae]]* Zwick, 2013
* *[[Austrocyphon asper]]* Zwick, 2013
* *[[Austrocyphon bidens]]* Zwick, 2013
* *[[Austrocyphon bifidus]]* Zwick, 2013
* *[[Austrocyphon charon]]* Zwick, 2013
* *[[Austrocyphon crinitus]]* (Klausnitzer, 1979)
* *[[Austrocyphon curvispina]]* Zwick, 2013
* *[[Austrocyphon deserticola]]* Zwick, 2013
* *[[Austrocyphon doctus]]* (Lea, 1910)
* *[[Austrocyphon enigmaticus]]* Zwick, 2013
* *[[Austrocyphon excisus]]* Zwick, 2013
* *[[Austrocyphon fenestratus]]* (Blackburn, 1893)
* *[[Austrocyphon flagellifer]]* Zwick, 2013
* *[[Austrocyphon furcatus]]* Zwick, 2013
* *[[Austrocyphon hamatus]]* Zwick, 2013
* *[[Austrocyphon harpago]]* Zwick, 2013
* *[[Austrocyphon leptophallus]]* Zwick, 2013
* *[[Austrocyphon linguatus]]* Zwick, 2013
* *[[Austrocyphon lobatus]]* Zwick, 2013
* *[[Austrocyphon neptunus]]* Zwick, 2013
* *[[Austrocyphon noctua]]* Zwick, 2013
* *[[Austrocyphon ovensensis]]* (Blackburn, 1892)
* *[[Austrocyphon papilio]]* Zwick, 2013
* *[[Austrocyphon perdoctus]]* Zwick, 2013
* *[[Austrocyphon pictus]]* (Blackburn, 1892)
* *[[Austrocyphon quadridens]]* Zwick, 2013
* *[[Austrocyphon quinquespinosus]]* Zwick, 2013
* *[[Austrocyphon scissus]]* Zwick, 2016
* *[[Austrocyphon setifer]]* Zwick, 2013
* *[[Austrocyphon spiculifer]]* Zwick, 2013
* *[[Austrocyphon stylatus]]* Zwick, 2013
* *[[Austrocyphon stylifer]]* Zwick, 2013
* *[[Austrocyphon submersus]]* Zwick, 2013
* *[[Austrocyphon tinea]]* Zwick, 2013
* *[[Austrocyphon tomweiri]]* Zwick, 2013
* *[[Austrocyphon tribulator]]* Zwick, 2013
* *[[Austrocyphon tropicus]]* Zwick, 2013
* *[[Austrocyphon unguiculatus]]* Zwick, 2013
* *[[Austrocyphon wattsi]]* Zwick, 2013

## Referanser




## Kilder
* Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera). http://delta-intkey.com/elateria/www/scir.htm

## Eksterne lenker
*